ຊາວໂຣຮິງຢາ ຖືກຂັດຂວາງ ຂະນະທີ່ ຜູ້ນຳມຽນມາ ເດີນທາງໄປຮອດ 
ພວກນັກເຄື່ອນໄຫວ ໂຣຮິງຢາ ຖືກຂັດຂວາງ ບໍ່ໃຫ້ຖະແຫຼງຂ່າວ ທີ່ບາງກອກ ຂະນະທີ່ຜູ້ນຳມຽນມາ ເດີນທາງໄປເຖິງ ສະໜາມບິນສຸວັນນະພູມ.
ບັນຫາຫລໍ່ແຫລມທີ່ສຳຄັນ ກ່ຽວກັບການປະຕິບັດຕໍ່ພວກອົບພະຍົບຊາວໂຣຮິງຢາໃນປະເທດໄທ ໄດ້ເປັນເງົາບົດບັງການເລີ້ມເດີນທາງໄປຢ້ຽມຢາມໄທ ຂອງບຸກຄົນຊຶ່ງໃນຄວາມຈິງແລ້ວແມ່ນຜູ້ນຳຂອງມຽນມາ ໃນວັນພະຫັດມື້ນີ້ ໃນຂະນະທີ່ເຮືອບິນອາຍພົ່ນນຳເອົາທີ່ປຶກສາຂອງລັດຖະບານແລະລັດຖະມົນຕີການຕ່າງ ປະເທດຂອງມຽນມາ ທ່ານນາງອອງຊານ ຊູຈີ ພວມເດີນທາງໄປຍັງສະໜາມບິນສຸວັນນະພູມນັ້ນ ພວກນັກເຄື່ອນໄຫວຢູ່ບາງກອກກໍໄດ້ຖືກຄວບຄຸມ ໂດຍລັດຖະບານທະຫານຂອງໄທຢ່າງໄວວາ ທະຫານແລະຕຳຫຼວດທີ່ແບ່ງກັນອອກເປັນຈຸນ້ອຍໆ ທີ່ບໍ່ໃສ່ເຄື່ອງແບບກໍໄດ້ຂັດຂວາງບໍ່ ໃຫ້ພວກນັກເຄື່ອນໄຫວຈັດກອງປະຊຸມຖະແຫລງຂ່າວຂຶ້ນ ຢູ່ສະຖານທີ່ໆພວກນັກເຄື່ອນໄຫວໄດ້ເຊົ່າໄວ້ ຢູ່ສະໂມສອນນັກຂ່າວຕ່າງປະເທດໃນໄທ ຍານາງ Amy Smith ຜູ້ອຳນວຍການກຸ່ມປົກປ້ອງສິດທິມະນຸດ Fortify Rights ກ່າວຕໍ່ ວີໂອເອຢູ່ສະໂມສອນນັກຂ່າວຕ່າງປະເທດວ່າ ຄວາມເປັນຫ່ວງກໍແມ່ນເລື້ອງຄວາມໝັ້ນ ຄົງແຫ່ງຊາດ ການຖະແຫຼງຂ່າວດັ່ງກ່າວບໍ່ໄດ້ມີລະດັບສູງເຖິງປານນັ້ນ ຍານາງກ່າວຕື່ມວ່າ ນີ້ແມ່ນການລະເມີດຕໍ່ສິດເສລີພາບ ໃນການສະແດງຄວາມຄິດຄວາມເຫັນແລະການໂຮມຊຸມນຸມແບບສັນຕິ ພວກນັກເຄື່ອນໄຫວສອງຄົນທີ່ຮຽກຮ້ອງໃຫ້ມີການປະຕິບັດດີຂຶ້ນຕໍ່ຊາວໂຣຮິງຢາຊຶ່ງເປັນຊົນກຸ່ມນ້ອຍໃນມຽນມາໄດ້ອ່ານຈົດໝາຍເປີດຊອງຊຶ່ງມີເນື້ອໄນສັ້ນໆທີ່ໄດ້ສົ່ງໄປໃຫ້ທ່ານນາງອອງຊານ ຊູຈີ ແລະ ໃຫ້ການອະທິບາຍວ່າ ເປັນຫຍັງ ພວກເຂົາເຈົ້າຈຶ່ງໄດ້ຖືກຫ້າມໂດຍພວກທະຫານ ບໍ່ໃຫ້ຕອບຄຳຖາມຂອງພວກນັກຂ່າວ ໃນຂະນະທີ່ອອກໄປຈາກເວທີນັ້ນ ເລຂາທິການ ຂອງກຸ່ມຊາວໂຣຮິງຢາໃນປະເທດໄທ Hajee Ismail ກ່າວຕື່ມວ່າ ຂ້ອຍບໍ່ສາມາດເວົ້າໄດ້ໃນເວລານີ້ ໃນຂະນະທີ່ລາວເອົາມື ອັດປາກຂອງລາວໄວ້ ນີ້ແມ່ນບັນຫາໃຫຍ່ ປະທານສະມາຄົມຊາວໂຣຮິງຢາ ໃນປະເທດໄທ ທ່ານ Maung Kyaw Nu ທີ່ ກ່າວວ່າ ລາວເຄີຍເປັນອະດີດນັກໂທດການເມືອງໃນມຽນມາໄດ້ເອົາເຈ້ຍມາຕິດອັດປາກລາວເປັນ ເວລາສັ້ນໆຂະນະທີ່ລາວຍ່າງຜ່ານພວກນັກຂ່າວໄທແລະຕ່າງປະເທດ ລາວໄດ້ຢຸດສອງສາມນາທີ ເພື່ອລົມກັບວີໂອເອ ແລະໄດ້ສະແດງຄວາມຫວັງເລັກນ້ອຍ ກ່ຽວກັບສະພາບການຂອງຊາວໂຣຮິງຢາ ທີ່ຈະໄດ້ຮັບການແກ້ໄຂໃນລະຫວ່າງການຢ້ຽມຢາມຂອງງທ່ານນາງອອງຊານ ຊູຈີ